Sestriere

Sestriere (piemonte Ël Sestrier, okcitane Sestrieras aŭ La Sestriera,  Sestrières) estas komunumo en la pleja okcidento de Italio, tre proksima al la limo al Francio. Ĝi estas la plej alte situanta komunumo de Italio, kun oficiala supermara alto de 2 035 metroj. La komunumo apartenas al la regiono Piemonto kaj al la provinco Torino, kiu ekde la 1-a de januaro 2015 havas la nomon metropola urbo Torino. Najbaraj komunumoj estas Oulx, Pragelato, Sauze d'Oulx, Cesana Torinese kaj Sauze di Cesana.

eta|maldekstra|300ra|Sestriere

Ekde 1967 Sestriere gastigas konkursojn de la Mondpokalo de Alpa Skiado. En 1997 tie okazis la mond-ĉampionado pri skiado; en 2006 la alpaj ski-konkursoj de la 20-a vintra olimpiko.

Turismo estas la nepre plej grava ekonomiaĵo de Sestriere. La komunumo partoprenas en skiada regiono, kiu nomiĝas Via Lattea (lakta vojo), per 146 skiadejoj, sume 400 km longaj kaj ekipitaj per 92 supreniraj helpiloj. 120 km da skiadejo estas arte neĝ-provizeblaj.

 Ceteraĵoj 
Sestriere estas ne nur la plej alta komunumo de Italio, sed ankaŭ tiu kun la plej alta mezuma hejtbezono (esprimita en grado-tagoj per jaro)laŭ la itala vikipedio de 2011-01-23.

 Notoj 

 Vidu ankaŭ 
 Oulx-Cesana-Claviere-Sestriere (stacidomo)

 Eksteraj ligiloj 

  ()

Kategorio:Komunumoj de Italio
Kategorio:Komunumoj de Piemonto
Kategorio:Komunumoj de la metropola urbo Torino